Жүгері – Отырардың брендіне айналады
"Жүгері – Отырардың брендіне айналады" | "https://abai.kz/post/46784"
TITLE: Жүгері – Отырардың брендіне айналады
URL: https://abai.kz/post/46784
META: "Жүгері – Отырардың брендіне айналады" | "https://abai.kz/post/46784"
DATE: 12.10.2016
AUTHOR(s): Абай-Ақпарат
TOTAL WORDS: 203
TEXT: Үкіметтің жергілікті жерлерде агрокешендерді дамыту бағдарламасы аясында өткен жылы Оңтүстік Қазақстан облысы Отырар ауданында жалпы құны 450 миллион теңге, қуаттылығы 10 мың тонна өнім қабылдауға қауқарлы кәсіпорын ашылған-ды. Бұл ауданда жүгері дақылын сонау 1990 жылдардағы көлемге жеткізу және жүгері кластерін дамыту бойынша жұмыстар атқаруға молынан мүмкіндік ашқан болатын. Осы салтанатты жиында аудан әкімі С.Полатов 2020 жылға дейін жүгері алқабын 15 мың гектарға жеткізу жөніндегі іс-шара жоспары бекітілгенін айтқан еді. міне, осы жоспарды іске асыру биылғы жылдан басталып кетті. Осы жылы диқандар аудан брендіне айналған дақыл түрін 7 мың гектарға егіп, гектарынан 120 центнерден өнім алынды. Бұрындары шаруалар жинаған өнімін кептіре алмай, жаздай еткен еңбегі зая кететін. Енді шаруаларға өнімдерін ысырапсыз жинап алуына мүмкіндік туды. Тың технологиямен жұмыс істейтін кәсіпорында алдымен жүгері дәні собығынан алынып, кептіріледі. Содан кейін қамбаларда сақталады. Кептіретін құрал-жабдықтар Англиядан, сақтау құрылғылары Қытайдан арнайы алдырылған. Кәсіпорында бүгінде 30-ға жуық адам жұмыс істеуде. Олардың күнделікті табыс көлемі орташа 5-8 мың теңгені құрайды екен. Алдағы уақытта өнім өткізу көлемі артатын болса, жұмысшылар саны да көтерілетін болады. Жүгері өңдеу зауыты — Отырар ауданындағы индустриалды аймақта бой көтерген алғашқы кәсіпорын. Таяуда осында жүгері кластерін дамыту аясында дақылды терең өңдейтін қос бірдей өндіріс ошағы ашылмақ. Бұл жүгері шаруашылығымен айналысатын жергілікті шаруалар үшін жақсы жаңалық болды. Abai.kz
